Middelsstore (10-13 millimeter), brede, litt flate, svarte løpebiller uten metallglans. Antenner og bein er lysere farget. Hodet er bredere enn langt, firkantet, kjevene og fasettøynene middelsstore. Antennene er tynne, rundt halve kroppslengden. Pronotum er avrundet, ved roten med grov punktering og to korte lengdegroper. Dekkvingene er rundede og hvelvede, med kraftige punktstriper.